《梵天寺》
清代·桑调元

东院阒无声，应户一僮小。荒凉坐古佛，饭几下飞鸟。

北窗鸣秋风，石坞猎丛筱。阴壁蠃独活，冷砌蛩已悄。

残僧如饥乌，觅食出林表。庐空无长物，吾意涤胶扰。

广阶类方池，多受月色皎。榻此纳清寒，拟看上方晓。

作者简介：桑调元（1695-1771）字伊佐，一字韬甫，号五岳诗人，浙江钱塘人，雍正十一年（1733）进士，授工部主事。诗文纵横排奡，才锋踔厉，著有《桑韬甫诗集》《五岳诗集》《躬行实践录》等。